Diari Oficial de la Generalitat Valenciana


Sumari del DOGV 9157, del 23-08-2021 (2021/8673)

Informació pública de l'aprovació de l'informe ambiental i territorial estratègic de la modificació puntual número 86 de l'ordenació detallada del Pla general.
---------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8673


Data del document
:   10-08-2021

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 86 de l'ordenació detallada del Pla general. [2021/8673]  
La Junta de Govern de la Ciutat de Gandia, en qualitat d'òrgan ambiental i territorial municipal, en virtut del Decret 2016-4019, en la sessió ordinària celebrada el 2 d'agost de 2021, vista la proposta formulada per la Regidora Delegada de Gestió del Territori i Patrimoni Cultural, Agricultura i Medi Ambient i presidenta de la comissió tècnica de suport a l'òrgan ambiental i territorial municipal, de data 28 de juliol, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 86 del Pla general de Gandia, de conformitat amb els criteris de l'annex VIII del TRLOTUP, per no tenir efectes significatius sobre el medi ambient, amb el fi de continuar la tramitació de l'expedient conforme amb la normativa urbanística.  
La 86a modificació del Pla general consisteix a adaptar el planejament del sector Beniopa-Passeig per a possibilitar-hi la instal·lació d'un centre sociosanitari que complisca la normativa de la Conselleria de Benestar Social.  
  
El document inicial estratègic (DIE) planteja 2 alternatives i opta per la número 1, que consisteix a modificar l'alineació de la parcel·la i permetre l'augment de les dimensions del bloc al nivell de la façana, però amb un trencament visual, i reducció de les altures.  
S'efectua una consulta a la Direcció General de Turisme, a la Conselleria d'Igualtat i Polítiques inclusives, al Servei d'Ordenació del Territori, a la Confederació Hidrogràfica del Xúquer i a la Junta de Districte Roís de Corella. Cap de les administracions i associacions consultades han presentat informes, però amb data 13.07.2021, els serveis tècnics d'Urbanisme emeten un informe segons el qual es pot emetre informe ambiental i territorial favorable, però fan unes indicacions perquè es complete la documentació abans de l'inici de la tramitació urbanística.  
  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer  
Concloure que la proposta de modificació detallada núm. 86 del Pla general, que consisteix a modificar els paràmetres urbanístics de l'illa 3a del sector Beniopa-Passeig, amb el fi de facilitar-hi la instal·lació d'una residència per a persones majors, no té efectes significatius sobre el medi ambient d'acord amb els criteris establerts en l'annex VIII del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP).  
  
Segon  
Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 86a modificació del Pla general, i designar com a alternativa idònia mediambientalment la número 1 del document inicial estratègic.  
  
  
Tercer  
Incloure aquest informe en la documentació de la modificació del planejament urbanístic a l'efecte de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
  
Quart  
Sol·licitar a la mercantil Vitalia Activos, SL, i als tècnics redactors de l'esborrany de modificació que presenten la versió completa del projecte, en la qual hauran d'incloure plànols d'alçat i de secció de l'edificació projectada, així com la solució proposada per al tractament de façana i l'àrea exterior de reculada i una modelació de l'edifici perquè es puga comprovar el compliment dels condicionants estètics i paisatgístics abans d'iniciar la tramitació urbanística de l'expedient.  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 56.8 de la TRLOTUP, i en la pàgina web municipal de conformitat amb el Decret 2016-4019.  
  
Sisé  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté  
Aquesta resolució d'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 10 d'agost de 2020.- El titular accidental de l'òrgan de suport a la JGCG (D 7053, 29.10.2020): Francisco Rius Mestre.